Alexandrina Onslow

Alexandrina Maria Onslow (1868ko urtarrilaren 27a - Zagreb, 1950) britainiar armadako ofiziala eta erresistentziako kidea izan zen, hainbatetan bere lanagatik kondekoratua. Nasta Rojc margolari kroaziarrarekin bizi izan zen, eta Zagreben lesbiana gisa bizi izan ziren lehen bikoteetako bat izan zen.

 Ibilbidea 
Alexandrina Maria Onslow 1868ko urtarrilaren 27an jaio zen, eta Helen Jane Allardice eta Harrington Campbell Onslow britainiar Itsas Armadako kapitainaren alaba zen. Lehen Mundu Gerran, Australiako Borondatezko Ospitaleko kide izan zen, eta Frantziako Gurutze Gorriaren txoferra izan zen. 1916an, Eskoziako Emakumeen Ospitaleetan sartu zen eta Errusiako frontean txofer lanak egin zituen. 1916ko abenduan, Erresuma Batura itzuli zen, gerrarako gidari gehiago biltzera. 1918an Balkanetako frontera itzuli zen. Hurrengo urtean Nasta Rojc margolari kroaziarra ezagutu zuen Eskoziako Ospitale Femeninoetako langile ohiek Itsaso Adriatikoan zehar antolatzen zuten txango batean.

1922an, Elsie Inglis eta Evelina Haverfield Haur Serbiarrentzako Bajina Baštako Haverfield Funtsaren presidente bihurtu zen. 1923an, Nasta Rojc-ekin beraientzat diseinatutako eta eraikitako etxera joan zen bizitzera. Han bizi izan ziren elkarrekin Onslow hil zen arte,  Zagreben lesbiana gisa argi eta garbi bizi zen lehen bikotea izan zen. 1924 eta 1925 artean, Nasta Rojc eta Vera Holmerekin, Haverfielden alargunarekin, bidaiatu zuen Ingalaterran eta Eskozian zehar.

Nahiz eta Erresuma Batuan Nasta Rojc-ek laudorioak jasotzen zituen bere lanengatik, Kroazian kritika misoginoen biktima zen, eta kritika horiek bere obraren izen ona zikintzen saiatzen ziren. Hori dela eta, 1927an, Lina Virant Crnčić-ekin, "Klub likovnih umjetnica" ("Emakume Artisten Kluba") sortu zuen, Kroaziako artisten lehen elkartea, eskualdean emakumeen karrera artistikoa sustatzeko asmoz. Onslowek, bere familia britainiar nobleziakoa izanik, bere eragina Errumaniako Maria bezalako nobleekin erabili zuen, klubarentzako babesleak lortzeko, nazioarteko sareak antolatzeko eta Rojc-entzako obra enkarguak ziurtatzeko, hauetako bat Alexandro I.a erregearen erretratu bat izan zelarik. Onslow ere Nasta Rojc-en lanetan, erretratatua agertu zen. 

Bigarren Mundu Gerra hasi zenean, Nasta Rojc eta Onslow erresistentziara batu ziren. 1941ean Kroaziako Estatu Independentea aldarrikatu ondoren, bere etxea konfiskatu zuten. 1943an Ustaxari  salatu zizkioten, atxilotuak izan ziren eta, oso adinduak izan arren, espetxera bidali zituzten. Bi emakumeak gaixotu egin ziren eta espetxeko ospitalera bidali zituzten. Bere aurkako frogarik aurkitu ez zutenez, bikotea aske utzi zuten hilabete batzuen buruan, baina ezin izan zuten etxera itzuli 1945 arte, orduan itzuli baitzitzaizkien jabegoetako batzuk. Erresistentziari babesa ematen eta faxismoaren hedapenari aurka egiten jarraitu zuten.

1946an, Onslow, 76 urtekoa, itsu, gor eta oso gaixorik zegoen eta bera eta Nasta Rojc atzerrian zituen lagun zaharren laguntzaren menpe zeuden neurri handi batean, Vera Holmek adibidez, Britainia Handiko politikaren goi mailetan zituen lagunen bidez hornidura pakete batzuk bidaltzea lortu zuen, Belgradeko enbaxadorea Ralph Skrine Stevenson kasu.

Onslow, britainiar armadan egindako lanagatik kondekoratua izan zena, Zagreben hil zen 1950ean, Mirogoj hilerrian lurperatua izan zelarik, non beranduago, berarekin batera, Nasta Rojc lurperatua izan zen, bizitza osoan bakardadean eta pobrezian bizi izan zena.  

 Erreferentziak 

 Kanpo estekak 

Kategoria:Jugoslaviar partisanoak
Kategoria:Bigarren Mundu Gerra
Kategoria:Emakumeak Bigarren Mundu Gerran
Kategoria:Lesbianak
Kategoria:Zagreben hildakoak